
ΔΕΛΤΙΟ ΤΥΠΟΥ

«ΕΠΙΣΤΡΟΦΗ ΣΤΗ ΘΑΛΑΣΣΑ»
Η ενίσχυση της σημασίας της θάλασσας όπως διαμορφώνεται σε σχέση με τις γεωπολιτικές εξελίξεις, το περιβάλλον & τη δραστηριότητα της ελληνικής ποντοπόρου ναυτιλίας

Οι Εκδόσεις ΚΕΡΚΥΡΑ-economia Publishing, με την υποστήριξη του Ιδρύματος Αικατερίνης Λασκαρίδη πραγματοποιούν την Παρασκευή 23 Φεβρουαρίου 2018 και ώρα 16.30 εκδήλωση με θέμα «Επιστροφή στη Θάλασσα» στην Ιστορική Βιβλιοθήκη του Ιδρύματος.

Στο πλαίσιο της διοργάνωσης αντίστοιχων εκδηλώσεων τα τελευταία χρόνια με την ευκαιρία της ναυτιλιακής έκθεσης των Ποσειδωνίων, διακεκριμένοι ομιλητές από διαφορετικούς χώρους θα συζητήσουν για την ενίσχυση της σημασίας της θάλασσας από γεωπολιτικής, περιβαλλοντικής και επιχειρηματικής σκοπιάς. 

Σε διεθνή κλίμακα:
Σε ποιό βαθμό η διεθνής οικονομία και τα μεγάλα παγκόσμια διακυβεύματα, όπως το περιβάλλον, εστιάζουν το ενδιαφέρον τους στη θάλασσα; Ποιές αλλαγές παρατηρούνται στο χώρο της ναυτιλίας και στις νοοτροπίες των παραγόντων της, ως συνέπεια των γεωπολιτικών εξελίξεων;

Σε εθνική κλίμακα:
Μπορεί να λειτουργήσει η θάλασσα ως μέσο ανανέωσης, εξωστρέφειας και ανάκτησης της αξιοπρέπειας για τη σημερινή Ελλάδα; Πόσο επιτακτική είναι η ανάγκη συνειδητοποίησης πως η Ελλάδα δεν μπορεί πλέον να στηρίζεται στις δάφνες του παρελθόντος; 

Αυτά είναι ορισμένα από τα ερωτήματα, τα οποία θα απαντήσουν και θα συζητήσουν οι:

· Ευθύμιος Μητρόπουλος, Επίτιμος Γενικός Γραμματέας του Διεθνούς Ναυτιλιακού Οργανισμού (ΙΜΟ), Πρόεδρος του Δ.Σ. του Ιδρύματος «Μαρία Τσάκος»
· Γεώργιος-Στυλιανός Πρεβελάκης, Καθηγητής Γεωπολιτικής του Πανεπιστημίου της Σορβόννης (Paris I)

Παρεμβάσεις θα κάνουν οι:

· Ελένη Θανοπούλου, Αναπληρώτρια Πρύτανη  Ακαδημαϊκών Υποθέσεων & Διασφάλισης Ποιότητας, Καθηγήτρια Λειτουργικής Διοίκησης Ναυτιλιακών Επιχειρήσεων, Τμήμα Ναυτιλίας και Επιχειρηματικών Υπηρεσιών, Πανεπιστήμιο Αιγαίου 
· Γιώργος Ξηραδάκης, Διευθύνων Σύμβουλος της XRTC Business Consultants Ltd., Γενικός Γραμματέας της Ένωσης Τραπεζικών & Χρηματοοικονομικών Στελεχών Ελληνικής Ναυτιλίας, Πρόεδρος του Propeller Club Πειραιά

Την εκδήλωση θα συντονίσει ο Αντώνης Δ. Παπαγιαννίδης, Γενικός Διευθυντής του Ομίλου economia, ενώ θα ακολουθήσει συζήτηση με το κοινό.


Στους φοιτητές και τις φοιτήτριες θα δοθούν βεβαιώσεις παρακολούθησης, για τις οποίες χρειάζεται να στείλουν ονοματεπώνυμο, τηλέφωνο και φωτοτυπία της φοιτητικής τους ταυτότητας στο kritikou@economia.gr έως τις 22 Φεβρουαρίου. Δήλωση της παρουσίας 



[bookmark: _GoBack]τους θα γίνεται κατά την άφιξή τους, ενώ η παραλαβή των βεβαιώσεων θα γίνει μετά το τέλος της εκδήλωσης.



Ώρα προσέλευσης: 16.30
Ώρα έναρξης: 17.00
Διεύθυνση: Ιστορική Βιβλιοθήκη του Ιδρύματος Αικατερίνης Λασκαρίδη, 2ας Μεραρχίας 36 & Ακτής Μουτσοπούλου, 185 35 Πειραιάς


Πληροφορίες: Κατερίνα Κρητικού, τηλ. 2103314714, kritikou@economia.gr

Aκολουθήστε την εκδήλωση στο  



ΛΙΓΑ ΛΟΓΙΑ ΓΙΑ ΤΗΝ ΕCONOMIA PUBLISHING
Η economia Publishing ασχολείται με την έκδοση οικονομικών περιοδικών, βιβλίων και λευκωμάτων στα ελληνικά και στα αγγλικά με βασικό αντικείμενο τη διαχρονική μελέτη της πορείας της ελληνικής οικονομίας και επιχειρηματικότητας.
H ΟΙΚΟΝΟΜΙΚΗ ΕΠΙΘΕΩΡΗΣΗ είναι το μοναδικό μηνιαίο οικονομικό περιοδικό που κυκλοφορεί αδιάλειπτα στην Ελλάδα από το 1934, είναι μέλος της European Business Press (EBP) και διαθέτει την αποκλειστικότητα για τη δημοσίευση άρθρων του “The Economist” στον ελληνικό Τύπο. Περιλαμβάνει εις βάθος αναλύσεις επίκαιρων οικονομικών, τραπεζικών και άλλων επιχειρηματικών θεμάτων, παρουσιάζοντας παράλληλα, συνεντεύξεις διακεκριμένων ανθρώπων του επιχειρηματικού και του ακαδημαϊκού κόσμου, και αφιερώματα σε νεοφυείς και επιτυχημένες επιχειρήσεις.

Το GREEK BUSINESS FILE είναι το μοναδικό αγγλόφωνο περιοδικό για την ελληνική οικονομία που κυκλοφορεί από το 1991, εκδίδεται πέντε φορές το χρόνο, και περιλαμβάνει ποικίλες αναλύσεις πάνω σε οικονομικά, τραπεζικά, ναυτιλιακά και άλλα επιχειρηματικά θέματα.
Οι εκδόσεις περιλαμβάνουν οικονομικά, επιχειρηματικά και marketing βιβλία, βιογραφίες, λευκώματα και ξενόγλωσσους τίτλους.

